Sandariškių ąžuolas
Sandariškių ąžuolas – botaninis gamtos paveldo objektas, esantis Biržų rajone, Nemunėlio Radviliškio seniūnijoje, Sandariškių viensėdyje. Medžio rūšis – paprastasis ąžuolas (Quercus robur L.). Ąžuolo kamieno apimtis 1,3 metro aukštyje – 717 cm, aukštis – 17 m, lajos aukštis – 13 m. Medis viršijo gamtinę brandą ir yra stagnacijos fazėje. 2013 m. rugpjūčio mėn. pradžioje Sandariškių ąžuolas nulūžo, ant sutrupėjusios kamieno dalies liko tik viena šaka.